Loji Kuasa Nuklear Zaporizhzhia

Loji Kuasa Nuklear Zaporizhzhia () di Enerhodar, Ukraine merupakan loji kuasa nuklear terbesar Eropah serta antara 10 yang terbesar di dunia. Loji ini dibina oleh pihak Soviet di tenggara Ukraine berdekatan bandar Enerhodar di pesisir selatan Rizab Kakhovka di Sungai Dnieper. Sebuah stesen janakuasa terma juga terletak berdekatan loji.

Loji ini terdiri daripada enam unit reaktor nuklear air ringan bertekanan VVER-1000, dengan setiap satu unit memiliki bahan api U (uranium diperkaya) dan menjana 950 MWe, dengan jumlah kuasa terjana sebanyak 5,700 MWe. Lima unit pertama mula beroperasi dari 1985 ke 1989, dan unit keenam pula beroperasi sejak 1995. Loji ini menghasilkan kira-kira separuh tenaga elektrik nuklear Ukraine, serta lebih seperlima bekalan elektrik negara.

Sejarah 
Pada 4 Mac 2022, loji nuklear serta stesen terma berdekatan ditawan pihak Rusia dalam pertempuran Zaporizhzhia dalam operasi pencerobohan Ukraine. Cubaan penawanan menyebabkan suatu kebakaran berlaku di bangunan latihan, dan dipadamkan. Kebakaran itu disahkan tidak mengancam keselamatan loji nuklear serta apa-apa peralatan penting. Loji itu kehilangan kapasiti sebanyak 1.3 GW, tetapi diimbangi stesen terma Zaporizhzhia.

Rujukan

Pautan luar 
 

Loji kuasa nuklear di Ukraine